Document ID: 32009R1177

32009R1177
L 314/64
SLUŽBENI LIST EUROPSKE UNIJE
UREDBA KOMISIJE (EZ) br. 1177/2009
od 30. studenoga 2009.
o izmjeni direktiva 2004/17/EZ, 2004/18/EZ i 2009/81/EZ Europskog parlamenta i Vijeća u odnosu na pragove za primjenu postupaka za sklapanje ugovora
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu 2004/17/EZ Europskog parlamenta i Vijeća od 31. ožujka 2004. o usklađivanju postupaka nabave subjekata koji djeluju u sektoru vodnoga gospodarstva, energetskom i prometnom sektoru te sektoru poštanskih usluga (1), a posebno članak 69. iste Direktive,
uzimajući u obzir Direktivu 2004/18/EZ Europskog parlamenta i Vijeća od 31. ožujka 2004. o usklađivanju postupaka za sklapanje ugovora o javnim radovima, ugovora o javnoj nabavi robe te ugovora o javnim uslugama (2), a posebno članak 78. iste Direktive,
uzimajući u obzir Direktivu 2009/81/EZ Europskog parlamenta i Vijeća od 13. srpnja 2009. o usklađivanju postupaka nabave za određene ugovore o radovima, ugovore o nabavi robe i ugovore o uslugama u području obrane i sigurnosti koje sklapaju javni naručitelji ili naručitelji te izmjeni direktiva 2004/17/EZ i 2004/18/EZ (3), a posebno članak 68. iste Direktive,
po savjetovanju sa Savjetodavnim odborom za ugovore o javnoj nabavi,
budući da:
(1)
Odlukom 94/800/EZ od 22. prosinca 1994. o sklapanju u ime Europske zajednice, s obzirom na pitanja iz njezine nadležnosti, sporazuma postignutih u Urugvajskom krugu multilateralnih pregovora (1986. - 1994.) (4), Vijeće je odobrilo Sporazum o javnoj nabavi (dalje u tekstu „Sporazum”), a koji se nalazi u Prilogu 4. spomenutoj Odluci. U skladu s uvjetima Sporazuma, pravila koja se njime predviđaju treba primijeniti čim ugovori o javnoj nabavi dosegnu ili premaše iznose (dalje u tekstu „pragovi”), koji su određeni Sporazumom i izraženi kao posebna prava vučenja.
(2)
Jedan od ciljeva direktiva 2004/17/EZ i 2004/18/EZ je omogućiti naručiteljima i javnim naručiteljima, koji primjenjuju spomenute direktive, da se istodobno pridržavaju i obveza utvrđenih Sporazumom. Da bi se to postiglo, pragovi utvrđeni tim direktivama za ugovore o javnoj nabavi koji su obuhvaćeni i Sporazumom moraju biti usklađeni kako bi se osiguralo da odgovaraju ekvivalentima u eurima pragova u koji su određeni Sporazumom, zaokruženima na najbližu tisućicu.
(3)
Zbog međusobne povezanosti, također je primjereno uskladiti i one pragove iz direktiva 2004/17/EZ i 2004/18/EZ koji nisu obuhvaćeni Sporazumom. Istodobno, pragovi utvrđeni Direktivom 2009/81/EZ moraju se uskladiti s revidiranim pragovima utvrđenima u članku 16. Direktive 2004/17/EZ.
(4)
Stoga direktive 2004/17/EZ, 2004/18/EZ i 2009/81/EZ treba odgovarajuće izmijeniti,
DONIJELA JE OVU UREDBU:
Članak 1.
Direktiva 2004/17/EZ mijenja se kako slijedi:
1.
Članak 16. mijenja se kako slijedi:
(a)
u točki (a), iznos „412 000 eura” zamjenjuje se iznosom „387 000 eura”;
(b)
u točki (b), iznos „5 150 000 eura” zamjenjuje se iznosom „4 845 000 eura”.
2.
Članak 61. mijenja se kako slijedi:
(a)
u stavku 1., iznos „412 000 eura” zamjenjuje se iznosom „387 000 eura”;
(b)
u stavku 2., iznos „412 000 eura” ‚ zamjenjuje se iznosom „387 000 eura”.
Članak 2.
Direktiva 2004/18/EZ mijenja se kako slijedi:
1.
Članak 7. mijenja se kako slijedi:
(a)
u točki (a), iznos „133 000 eura” zamjenjuje se iznosom „125 000 eura”;
(b)
u točki (b), iznos „206 000 eura” zamjenjuje se iznosom „193 000 eura”;
(c)
u točki (c), iznos „5 150 000 eura” zamjenjuje se iznosom „4 845 000 eura”.
2.
Prvi stavak članka 8. mijenja se kako slijedi:
(a)
u točki (a), iznos „5 150 000 eura” zamjenjuje se iznosom „4 845 000 eura”;
(b)
u točki (b), iznos „206 000 eura” zamjenjuje se iznosom „193 000 eura”.
3.
U članku 56., iznos „5 150 000 eura” zamjenjuje se iznosom „4 845 000 eura”.
4.
U prvom podstavku članka 63. stavka 1., iznos „5 150 000 eura” zamjenjuje se iznosom „4 845 000 eura”.
5.
Članak 67. stavak 1. mijenja se kako slijedi:
(a)
u točki (a), iznos „133 000 eura” zamjenjuje se iznosom „125 000 eura”;
(b)
u točki (b), iznos „206 000 eura” zamjenjuje se iznosom „193 000 eura”;
(c)
u točki (c), iznos „206 000 eura” zamjenjuje se iznosom „193 000 eura”.
Članak 3.
Članak 8. Direktive 2009/81/EZ mijenja se kako slijedi:
(a)
u točki (a), iznos „412 000 eura” zamjenjuje se iznosom „387 000 eura”;
(b)
u točki (b), iznos „5 150 000 eura” zamjenjuje se iznosom „4 845 000 eura”.
Članak 4.
Ova Uredba stupa na snagu 1. siječnja 2010.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 30. studenoga 2009.

Labels: 10
3